เรื่องร้องเรียน: บริเวณนี้จะมีรถขนวัสดุก่อสร้างออกมา ทำให้พื้นถนนเป็นคราบฝุ่นปูน และเนื่องจากเป็นทางโค้ง เมื่อฝนตก ถนนจะลื่นมาก เสนอแก้ไขปัญหาระยะสั้นคือจัดให้มีการล้างถนน ส่วนระยะยาว..ทุก site ก่อสร้างและขนส่งจะต้องทำจุดล้างล้อและใต้ท้องรถก่อนวิ่งออกสู่ถนนสาธารณะ เหมือนในต่างประเทศเช่น สิงคโปร์ ฮ่องกง ไต้หวัน เป็นต้น
การดำเนินการของเจ้าหน้าที่: ขอบคุณสำหรับข้อมูลครับ สำนักงานเขตบางซื่อ โดยฝ่ายเทศกิจ ได้ตรวจสอบแพ้นปูน บริเวณถนนประชาราษฎร์สาย 1 จากการตรวจสอบร่วมกับฝ่าย สิ่งแวดล้อม สำนักงานเขตบางซื่อ  ได้ตรวจสอบแล้ว ภายในสถานประกอบการ มีบ่อล้างล้อรถก่อนออกนอกสถานประกอบการ มีระบบสปริงเกอร์โดยรอบ การผลิตซีเมนต์เป็นระบบปิดป้องกันฝุ่นฟุ้งกระจายอย่างไรก็ตาม ได้กำชับให้ผู้ประกอบการเพิ่มความถี่ในการล้างพื้นตรวจเช็คผ้าใบคลุมรถก่อนออกจากนอกสถานประกอบการเพื่อป้องกันฝุ่นฟุ้งกระจายรบกวนผู้พักอาศัย บริเวณใกล้เคียง
ความเห็นของผู้แจ้ง: ขอให้พิจารณาเรื่อง efficiency ของการดำเนินการด้วยครับ การที่มีบ่อล้าง เป็นเรื่องที่ดี แต่หลักฐานเชิงประจักษ์คือคราบและเศษที่พื้นถนนสาธารณะบริเวณทางเข้าออกที่สะสมอยู่น่าจะเป็นตัวชี้วัดให้แก้ไขกระบวนการ ทั้งผู้ประกอบการและฝ่ายกำกับดูแลด้วยครับ แต่อย่างไรก็ตามต้องขอขอบคุณทีมงานเจ้าหน้าที่ที่ดำเนินการให้อย่างทันทีครับ
พื้นที่: แขวงวงศ์สว่าง เขตบางซื่อ กรุงเทพมหานคร